Minangka panawung kridha utawi panitia ingkang kajibah ngawontenaken Khotmil Qur’an menika kula ngambali atur sugeng rawuh dhupateng Bapak-Ibu wali santri saha sederek para lenggah sedaya, keiring atur ingkang tanpa pepindhan. Kejawi awit saking kerawuhan panjenengan sami, kula amakili sedaya panawung kridha ngaturaken agungeng panuwun awit saking pambiyantu tumrap kaleksananipun Khotam Al Qur’an wonten menika wekdal. Atur panuwun ugi kula aturaken wonten ngarsanipun Bapak K.H. Ashari Atta ingkang sampun kerpareng paring idi pangalilah dalemipun minangka ajangeng pepanggihan menika. Mugi sedaya amal kesaenan Bapak-Ibu saha para rawuh sedaya angsal lelintu ingkang langkung ageng saking Gusti Alloh SAW.